### Beslutningstema

I denne sag skal det besluttes, om Tønder Kommune ønsker det indmeldte projekt, PLST ID702 - Victoria Jeppesen, udpeget som statslig energipark, jf. Lov om statsligt udpegede energiparker.

### Historik

I henhold til klimaaftalen fra 2022 om grøn strøm og varme, var en af ambitionerne at bidrage med rammerne til at understøtte en markedsdrevet firedobling af elproduktionen fra sol og vind på land frem mod 2030. Med regeringens udspil fra den 9. oktober 2023; Klimahandling - sammen om mere grøn energi fra sol og vind på land, sættes de rammer, der kan bidrage til at gøre en firedobling mulig.

Via udspillet vil regeringen gøre det nemmere og mere attraktivt at opføre større energiparker, der kan samle flere vindmøller og solenergianlæg i samme område. På den måde styrkes incitamentet for kommuner, for virksomheder og for lokalsamfundene til at sætte vedvarende energi op på land. Folketinget har sidenhen vedtaget Lov om statsligt udpegede energiparker, som trådte i kraft den 1. juli 2024.

Ved energiparker forstås en større samling af solenergianlæg og vindmøller med eventuel tilkobling til Power-to-X-anlæg. En energipark skal bestå af et eller flere arealer i samme
geografiske område og have en årlig elproduktion fra vedvarende energi på eksempelvis mindst 100 mio. kilowatt-timer årligt, svarende til mindst 6 vindmøller. Loven forudsætter, at der ikke er nationale interesser, som taler afgørende imod udpegningen. Rammevilkår til fremme af VE-udbygningen på land, herunder etableringen af energiparker, er skitseret i [adresse] om mere grøn energi fra sol og vind på land af 12. december 2023. I juni 2022 inviterede den daværende Indenrigs- og Boligminister kommuner og VE-opstillere til at indsende forslag til arealer, der kunne være egnede til potentielle energiparker (i en 1. indmeldingsrunde). I alt blev der på landsplan indmeldt 188 potentielle arealer.

Der har efterfølgende været flere muligheder for kommuner og opstillere for at indmelde forslag til arealer, senest i efteråret 2024, hvor nærværende projekt er indmeldt af opstiller. Der er i denne runde indmeldt i alt 42 forslag til arealer, hvoraf dette ene er i Tønder Kommune.

Tønder Kommune har tidligere haft indmeldte arealer til politisk behandling, alle indmeldt af opstiller. Nogle af projekterne var allerede i aktiv planlægning hos Tønder Kommune, efter at have været politisk prioriteret i Kommunens egne VE ansøgningsrunder. Der er i alle tilfælde valgt ikke at arbejde videre med projekterne som statslige energiparker.

### Sagsfremstilling

St. Stephan Bruun har indmeldt et areal på 341 ha beliggende sydvest for [adresse] til Plan- og Nikolaj Mikkelsen, med ønske om at få det udpeget som statslig energipark. Området er tiltænkt vindmøller og solceller, med en forventet samlet årlig elproduktion på 579 GWh. Der er også angivet muligt potentiale for Elias Bach I ansøgningen er angivet en effekt på 58 MW fra vindmøller og 353 MW fra solceller. Kort over projektområdet fremgår af bilag. Forvaltningen har ikke projektet i aktiv sagsbehandling i forbindelse med kommunes egne VE ansøgningsrunder.
Projektområdet har overlap med en del udpegninger fra Kommuneplan 2022-2029 og ligger op ad Natura-2000 N89 [adresse] - Se vedhæftede notat omkring intern screening.

Lov om statsligt udpegede energiparker forudsætter Kommunalbestyrelsens tilslutning. Plan- og Landdistriktsstyrelsen anmoder derfor Tønder Kommune om, at tage stilling til om det pågældende areal er egnet til udpegning til en energipark, og om Kommunalbestyrelsen kan tilslutte sig det foreslåede areal. Der er angivet en frist for tilbagemelding den 1. marts 2025.

For arealer, hvor Kommunalbestyrelsen kan give sin tilslutning til en eventuel statslig udpegning af en energipark, vil der efterfølgende blive igangsat en vurdering i forhold til om der er væsentlige nationale interesser, der taler afgørende imod en udpegning af arealet. For relevante arealer vil der efterfølgende blive udarbejdet et udkast til bekendtgørelse med tilhørende miljøvurdering, som vil blive fremlagt til offentlig høring i mindst 8 uger.

Tidligere har processen været således, at de forskellige styrelser har fortaget den screening/vurdering (som også var vedlagt ved tidligere indmeldinger) inden kommunalbestyrelserne blev adspurgt. For denne runde af projekter er processen ændret, sådan at Kommunalbestyrelsen først skal komme med en foreløbig vurdering af projektet, hvorefter vurderingen udarbejdes, såfremt Kommunalbestyrelsen kan tilslutte sig arealet. Derefter vil Kommunalbestyrelsen, på baggrund af vurderingen, få mulighed for at tilbagetrække sin tilslutning. Kommunalbestyrelsen blev ved de tidligere forløb også anmodet om at forholde sig til en række spørgsmål omkring projekterne, men i den nye proces er spørgsmålet kun om Kommunalbestyrelsen kan tilslutte sig at arealet udpeges til statslig energipark eller ej.

### Økonomi

Ingen.

### Lovgrundlag

Lov om statsligt udpegede energiparker

Planloven

### Indstilling Fagchefen for Klima, Plan og Udvikling indstiller,

at der tages stilling til, om PLST ID702 - Victoria Jeppesen ønskes udpeget til statslig energipark, og

at indstillingen videresendes til Økonomiudvalget og Kommunalbestyrelsen.

### Beslutning

Udvalget indstiller, at det nævnte projekt ikke udpeges til statslig energipark med henvisning til Tønder Kommunes igangværende planlægning på VE-området, jf. tidligere høringssvar.